ঘটনার শুরু দ্বিতীয় গেমের দ্বিতীয় সেটে। ম্যাচ চলাকালে সেরেনার বিপক্ষে গ্যালারি থেকে ইশারায় কোচের পরামর্শ নেওয়ার অভিযোগ আনেন রামোস। আর তাতেই ক্ষেপে যান সেরেনা। এই সিদ্ধান্তের প্রতিবাদে কোর্টে বেশ কয়েকবার রাগে ফেটে পড়েন তিনি। আঙুল উঁচিয়ে রামোসকে ‘মিথ্যাবাদী’, ‘চোর’ ও ‘নারীবিদ্বেষী’ বলেও অভিযোগ আনেন সেরেনা। সঙ্গে নাওমিকে ‘পয়েন্ট দিয়ে দেওয়ার’ ব্যাপারেও রামোসকে ভর্ৎসনা করেন তিনি। রাগের চোটে পর্তুগিজ আম্পায়ার রামোসকে তো সরাসরি বলেন, ‘আপনি একজন মিথ্যুক। আমি যতদিন বেঁচে থাকব ততদিন তোমাকে কোর্টে চাই না। কখন তুমি আমার কাছে ক্ষমা চাইবে? বলুন আপনি দুঃখিত।’